Olen üles kasvanud Nõmmel ja minu vanavanaisa oli esimene Nõmme linnapea Johannes Lindemann. Nõmme Kalju pisiku kruttisid mulle kunagi sisse Uno Piir koos Anton Sihiga ja sellest ajast saati olen Kaljusse palju energiat pannud. Näeme Kaljus, et me ei pea olema Eesti suurim klubi, aga me tahame olla Tallinna kõige kvaliteetsem klubi. See kajastubki selles, et meil on head treenerid, hästi toimiv noortesüsteem, edukas esindusmeeskond ja loomulikult side Nõmmega. Kalju ulatub tagasi aastasse 1923 ning mul  oleks äärmiselt hea meel, kui me saaksime traditsioonid taastada ja rohkem eri vanuses Nõmme elanikke saada staadionile Kaljule kaasa elama. Me sooviksime, et nõmmekatele poleks laupäev ainuüksi laupäev, vaid Nõmme Kalju mängupäev.